ԱՄՓՈՓԱԹԵՐԹ                                                                                                                                                       
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՀՈԿՏԵՄԲԵՐԻ 19-Ի N 1825-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
	1.  ՀՀ Էկոնոմիկայի նախարարություն 
	21․08․2026թ.

	
	01/21852-2026

	«Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ ՀՀ էկոնոմիկայի նախարարությունն առաջարկություններ և առարկություններ չունի։
	Ընդունվել է ի գիտություն


	2.  ՀՀ պաշտպանության նախարարություն
	24․08.2026թ.

	
	ՊՆ/510/11834-2026

	2026 թվականի օգոստոսի 19-ի N 01/15.1/5762-2026 գրությամբ ներկայացված «Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» ՀՀ կառավարության որոշման (այսուհետ՝ Որոշում) և «Հայաստանի Հանրապետության վարչապետի 2018 թվականի հունիսի 11-ի N 698-Լ որոշման մեջ փոփոխություններ կատարելու մասին» ՀՀ վարչապետի որոշման նախագծերի ուսումնասիրության արդյունքներով հայտնում եմ, որ համապատասխան լիցենզավորման գործընթացի փոփոխության համատեքստում պայմանավորվածություն էր ձեռք բերվել նաև ռազմական նշանակության արտադրանք թողարկող կազմակերպություններում Պաշտպանության նախարարոււթյան զինվորական ներկայացուցչության գործառույթը ևս փոխանցել Բարձր տեխնոլոգիական և արդյունաբերության նախարարությանը, որի շրջանակներում առաջարկում ենք Կառավարության որոշման նախագծով փոփոխություններ կատարել նաև Որոշման՝	
	1) 2-րդ կետի 4-րդ ենթակետում՝ հանելով «զինվորական ներկայացուցիչների բաժինը,» բառերը,	
	2) հավելվածի 11-րդ կետի 23-րդ ենթակետում՝ «գործընթացի կազմակերպումը» բառերը փոխարինելով «գործընթացին աջակցությունը» բառերով,	
	3) հավելվածի 36-րդ կետում՝ ուժը կորցրած ճանաչելով 13-րդ ենթակետը:	
	Հայտնում եմ նաև, որ ներկայացված փոփոխությունների կատարման և Պաշտպանության նախարարության զինվորական ներկայացուցչությունների բաժնի կրճատման արդյունքում համապատասխան զինվորական ներկայացուցչությունները «Զինվորական ծառայության և զինծառայողի կարգավիճակի մասին» օրենքի 40-րդ հոդվածի 1-ին մասի 7.1-ին կետի հիմքով կազատվեն զինվորական պաշտոններից ու 41-րդ հոդվածի 1-ին մասի 5.1-ին մասի համաձայն կթողնվեն կադրերի տրամադրության տակ ու նույն օրենքի 45-րդ հոդվածի 1-ին մասի համաձայն հետագա ծառայությունը շարունակելու համար կգործուղվեն Բարձր տեխնոլոգիական և արդյունաբերության նախարարության ռազմարդյունաբերական կոմիտե՝ նշված հոդվածի պահանջների համաձայն չդադարեցնելով պայմանագրային զինվորական ծառայությունը:
	Չի ընդունվել:
Նախքան առաջարկվող փոփոխությունն իրականացնելն, անհրաժեշտ է փոփոխություն կատարել «Ռազմարդյունաբերական համալիրի մասին» օրենքում:

	3.  ՀՀ ազգային անվտանգության ծառայություն
	26․08․2026թ.

	
	№ 11/1335

	«Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ առաջարկություններ չկան։
	Ընդունվել է ի գիտություն

	4.  ՀՀ արդարադատության նախարարություն 
	27․08․2026թ.

	
	/27.1.1/45671-2026

	«Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» Հայաստանի Հանրապետության կառավարության որոշման և «Հայաստանի Հանրապետության վարչապետի 2018 թվականի հունիսի 11-ի N 698-Լ որոշման մեջ փոփոխություններ կատարելու մասին» Հայաստանի Հանրապետության վարչապետի որոշման նախագծերի վերաբերյալ հայտնում ենք հետևյալը․       
1․ «Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանից առաջարկում ենք հանել «Պաշտպանության մասին» օրենքի 7-րդ հոդվածի 1-ին մասի 5-րդ կետի «բ» ենթակետին կատարվող հղումը՝ նկատի ունենալով, որ Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման նախաբանում արդեն իսկ նշված է որպես լիազորող նորմ։ 
	Ընդունվել է 

	  2․ Նախագծի վավերապայմանների մեջ նշված չեն Նախագծով նախատեսվող իրավական ակտի բնույթը, ընդունման տարին, ինչպես նաև ստորագրող պաշտոնատար անձի պաշտոնը, անվան սկզբնատառը, ազգանունը, որոնք հանդիսանում են «Նորմատիվ իրավական ակտերի մասին» օրենքի 11-րդ հոդվածի 1-ին մասի 2-րդ, 4-րդ և 6-րդ կետերով սահմանված պահանջներ։
	Ընդունվել է 

	  3․Նախագծի 3-րդ կետում «պաշտոնական հրապարակմանը» բառերն անհրաժեշտ է փոխարինել «հրապարակմանը» բառով՝ նկատի ունենալով «Նորմատիվ իրավական ակտերի մասին» օրենքի 23-րդ հոդվածի 7-րդ մասի կարգավորումը, որի համաձայն՝ ներքին իրավական ակտն ուժի մեջ է մտնում հրապարակմանը հաջորդող օրվանից (․․․)։
	Ընդունվել է 

	5.  ՀՀ պետական եկամուտների կոմիտե 
	27․08․2026թ.

	
	01/3-2/51567-2026

	«Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք, որ առաջարկություններ չունենք։
	Ընդունվել է ի գիտություն

	6.  ՀՀ Ֆինանսների նախարարություն
	31․08․2026թ.

	
	01/11-4/23028-2026

		Ի պատասխան Ձեր սույն թվականի օգոստոսի 19-ի N 01/15.1/5762-2026 գրության՝ ՀՀ ֆինանսների նախարարությունն ուսումնասիրել է  «Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի:
	Ընդունվել է ի գիտություն

	7. ՀՀ վարչապետի աշխատակազմի քաղաքացիական ծառայության գրասենյակ 
	22.09.2026թ․

	
	

	        «Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման (այսուհետ՝ Որոշում) մեջ փոփոխություն կատարելու մասին» Կառավարության որոշման նախագծի (այսուհետ՝ Նախագիծ) վերաբերյալ Վարչապետի աշխատակազմի քաղաքացիական ծառայության գրասենյակը (այսուհետ՝ Գրասենյակ) հայտնում է հետևյալը․
       1․ Նախագծի 1-ին կետով նախատեսվում է ուժը կորցրած ճանաչել Որոշման հավելվածի 11-րդ կետի 24-րդ ենթակետը, որով որպես Պաշտպանության նախարարության (այսուհետ՝ Նախարարություն) գործառույթ ամրագրված է ռազմական նշանակության արտադրանքի ներմուծման և արտահանման, տարանցիկ փոխադրման և միջնորդական գործունեության լիցենզավորման գործընթացի իրականացումը։ Համաձայն Նախագծին կից ներկայացված հիմնավորման (այսուհետ՝ Հիմնավորում)՝ նախատեսվող փոփոխությունը պայմանավորված է «Հայաստանի Հանրապետության կառավարության 2009 թվականի նոյեմբերի 12-ի N 1308-Ն որոշման մեջ փոփոխություններ կատարելու մասին» 2026 թվականի մայիսի 21-ի N 682-Ն որոշման ընդունմամբ, որի արդյունքում ռազմական նշանակության արտադրանքի ներմուծման, արտահանման, ռազմական նշանակության արտադրանքի տարանցիկ փոխադրման, ինչպես նաև այդ արտադրանքի առևտրի միջնորդական գործունեության լիցենզավորման գործառույթը Նախարարությունից փոխանցվել է Բարձր տեխնոլոգիական արդյունաբերության և արհեստական բանականության նախարարությանը։
Վերոգրյալի հաշվառմամբ հարկ է նկատի ունենալ, որ գործառույթի՝ մեկ պետական մարմնից մյուսին փոխանցումը ենթադրում է ոչ միայն համապատասխան իրավական ակտերում գործառույթների վերանայում, այլև այդ գործառույթների փաստացի իրականացման համար նախատեսված կադրային ռեսուրսների համապատասխանեցում նոր իրավասությունների բաշխմանը։
Մինչդեռ Հիմնավորման մեջ որևէ անդրադարձ չի կատարվել Նախարարության համակարգում տվյալ գործառույթի իրականացմանն առնչվող կառուցվածքային ստորաբաժանումներին և դրանց հաստիքներին, ինչպես նաև գործառույթի փոխանցման հետևանքով դրանց հետագա գործունեության նպատակահարմարության հարցին։ Հաշվի առնելով, որ նշված գործառույթը Նախարարության իրավասությունից դուրս է եկել, անհրաժեշտ է գնահատել դրա իրականացմանն անմիջականորեն ներգրավված կառուցվածքային ստորաբաժանումների և հաստիքների հետագա անհրաժեշտությունը՝ բացառելու գործառույթի փոխանցումից հետո գործառույթների իրականացման համար նախատեսված չարդարացված կադրային ներուժի պահպանումը։ 
	Ընդունվել է ի գիտություն
ՀՀ բարձր տեխնոլոգիական արդյունաբերության և արհեստական բանականության նախարարությանը փոխանցվող գործառույթը վերապահվում  է լիցենզավորման և թույլտվությունների բաժնին: Նախագծի ընդունմամբ սահմանված կարգով կկարգավորվեն պաշտոնների անձնագրերի և անձնակազմի կառավարման այլ գործառույթները: 
Ինչ վերաբերում է ՀՀ պաշտպանության նախարարության համապատասխան ստորաբաժանման կամ պաշտոնների հետագա գործունեությանը, ապա աշխատանքային քննարկման ընթացքում, այդ թվում՝ Քաղաքացիական ծառայության գրասենյակում, երկու նախարարությունների և գրասենյակի ներկայացուցիների միջև կայացած  քննարկումների ժամանակ նշվել է, որ  գործառույթի փոխանցումից հետո ՀՀ պաշտպանության նախարարության համապատասխան ստորաբաժանումը նախատեսվում է լուծարել:  

	2․ Նախագծի 2-րդ կետով Պաշտպանության նախարարին հանձնարարվում է ապահովել Նախագծի 1-ին կետով սահմանված փոփոխությունից բխող «ենթաօրենսդրական ակտերի ընդունման գործընթացը»։
Այս կապակցությամբ հարկ է նկատել, որ «Նորմատիվ իրավական ակտերի մասին» օրենքի 2-րդ հոդվածի 1-ին մասի 3-րդ կետով նախատեսվում է «ենթաօրենսդրական նորմատիվ իրավական ակտ» հասկացությունը, համաձայն որի՝ այն ընդունվում է Սահմանադրության և օրենքների հիման վրա՝ դրանց իրականացումն ապահովելու նպատակով և միայն օրենքով նախատեսված լիազորության առկայության դեպքում։ Միաժամանակ, նույն օրենքի 2-րդ հոդվածի 1-ին մասի 6-րդ կետով ներքին (լոկալ) և անհատական իրավական ակտերը տարբերակվում են ենթաօրենսդրական նորմատիվ իրավական ակտերից և ընդունվում են նորմատիվ իրավական ակտի հիման վրա ու դրան համապատասխան։ Հետևաբար, հաշվի առնելով Նախագծի ներքին (լոկալ) բնույթը, հայտնում ենք, որ Նախագծից այլ իրավական ակտի ընդունում չի կարող բխել։ 
       Ելնելով վերոգրյալից՝ առաջարկվում ենք Նախագծի 2-րդ կետը հանել։
	Ընդունվել է

	Միաժամանակ, Նախագծին զուգահեռ Գրասենյակի քննարկմանն է ներկայացվել նաև «Հայաստանի Հանրապետության վարչապետի 2018 թվականի հունիսի 11-ի N 698-Լ որոշման մեջ փոփոխություններ կատարելու մասին» Հայաստանի Հանրապետության Վարչապետի որոշման նախագիծը, որով վերոնշյալ գործառույթը նախատեսվում է ներառել Բարձր տեխնոլոգիական արդյունաբերության և արհեստական բանականության նախարարության կանոնադրության մեջ։ 
Այս կապակցությամբ առաջարկում ենք գործառույթի իրականացման անընդհատությունն ու շարունակականությունն ապահովելու նպատակով երկու նախագծերի համար նախատեսել միաժամանակյա ուժի մեջ մտնելու վերաբերյալ կարգավորումներ՝ հնարավոր գործառութային կրկնությունները բացառելու նպատակով։
Ամփոփելով վերոգրյալը՝ առաջարկում ենք վերանայել Նախագիծը և Հիմնավորումը։
	Ընդունվել է

	8.   ՀՀ վարչապետի աշխատակազմիդրերի և անձնակազմի կառավարման վարչություն
	27․08․2026թ.

	
	

	Նախագծին կից ներկայացված հիմնավորման համաձայն՝ ռազմական նշանակության արտադրանքի ներմուծման, արտահանման, ռազմական նշանակության արտադրանքի տարանցիկ փոխադրման, այդ արտադրանքի առևտրի միջնորդական գործունեության լիցենզավորումն իրականացվել է Պաշտպանության նախարարության կողմից, իսկ այժմ վերապահված է Բարձր տեխնոլոգիական արդյունաբերության նախարարությանը, ուստի անհրաժեշտություն է առաջացել հիշյալ գործառույթը հանել Պաշտպանության նախարարության կանոնադրությունից՝ ուժը կորցրած ճանաչելով Կառավարության 2023 թվականի հոկտեմբերի 19-ի N 1825-Լ որոշման հավելվածի 11-րդ կետի 24-րդ ենթակետը: Վերոնշյալի կապակցությամբ, գործառույթի կրճատման փաստը հաշվի առնելով, առաջարկում ենք քննարկել համապատասխան հաստիքները կրճատելու նպատակահարմարությունը՝ հաշվի առնելով այն հանգամանքը, որ պետական մարմնին հաստիքներ տրամադրվում են վերջինիս՝ օրենքով վերապահված գործառույթների ծավալով պայմանավորված:
Բացի այդ, քանի որ փոխանցվող գործառույթի «տեղայնացումը» տևական իրավական գործընթաց է, ինչպես նաև հաշվի առնելով այն հանգամանքը, որ Պաշտպանության նախարարության կանոնադրությունը հաստատված է Կառավարության որոշմամբ, իսկ Վարչապետի և Կառավարության որոշումների ընդունման գործընթացները տարբեր են, ուստի գործառույթների անընդհատության և շարունակականության պատշաճ ապահովման համար անհրաժեշտ է «Հայաստանի Հանրապետության վարչապետի 2018 թվականի հունիսի 11-ի N 698-Լ որոշման մեջ լրացումներ և փոփոխություններ կատարելու մասին» վարչապետի որոշման և «Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» կառավարության որոշման նախագծերով սահմանել առաջարկվող փոփոխություններն ուժի մեջ մտնելու (նույն օրը) անցումային դրույթներ:
	Ընդունվել է 

	9.   ՀՀ վարչապետի աշխատակազմի Պետաիրավական վարչություն
	27․08․2026թ.

	
	01/3-2/51567-2026

	«Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» կառավարության որոշման նախագծի 2-րդ կետով Պաշտպանության նախարարին հանձնարարվում է առաջարկվող որոշումն ուժի մեջ մտնելուց հետո 3-ամսյա ժամկետում ապահովել որոշման 1-ին կետով սահմանված փոփոխությունից բխող համապատասխան ենթաօրենսդրական ակտերի ընդունման գործընթացը: Մինչդեռ, պարզ չէ՝ կոնկրետ ինչ ակտերի ընդունման մասին է խոսքը, որպեսզի հնարավոր լինի գնահատել Պաշտպանության նախարարության կողմից այդ ակտերի ընդունումն ապահովելու իրավաչափությունը: 
	Ընդունվել է 
Հանվել է կարգավորումը

	10.   ՀՀ վարչապետի աշխատակազմի իրավաբանական վարչություն 
	27․08․2026թ.

	
	

	«Հայաստանի Հանրապետության կառավարության 2023 թվականի հոկտեմբերի 19-ի N 1825-Լ որոշման մեջ փոփոխություն կատարելու մասին» ՀՀ կառավարության որոշման 2-րդ կետի 1-ին ենթակետով ՀՀ պաշտպանության նախարարին հանձնարարվում է որոշումն ուժի մեջ մտնելուց հետո ապահովել նախագծի 1-ին կետով սահմանված փոփոխությունից բխող ենթաօրենսդրական ակտերի ընդունման գործընթացը, մինչդեռ պարզ չէ, թե ինչ ենթաօրենսդրական ակտերի մասին է խոսքը:

	Ընդունվել է 
Հանվել է կարգավորումը



